אפשר לעשות עסקים טובים. בינתיים, זרמו כאן החיים, ברודניק נד סאנם, על מי מנוחות. את ברˉהמצווה חגג מקס ברוב עם בבית הכנסת הגדול אשר בעיירה. באותה השבת, נהרו בני המשפחה הרבים מכל קצותיה של העיירה רודניק אל בית הכנסת, אך יותר מכל שימח את הנער המתבגר ביקורה של אחותו, גולדה עם אלימלך, בעלה ובנם התינוק החדש, מנחם מנדל, אשר הגיעו עוד בשעות הבוקר של יום השישי לביתם, על מנת שלא יחללו את השבת, חס וחלילה, רחמנא ליצלן. מאז נישאה גולדה, הורגש חסרונה בבית. במיוחד חשו בכך מקס ואברהם, אשר גולדה הייתה להם כאם. עתה, תפס את מקומם של האחים הצעירים, התינוק הזעיר, אשר שכב לו בעריסתו ומדי פעם, כאשר חדל משינה, נענע ידיו  במרץ רב. בעודו מנסה לתור אחר דמותו של אחיו בנמל אשר בטורונטו, חלפו בראשו של אייב תמונות השמחה ההיא מטקס ברˉהמצווה של מקס, אותן לא ישכח לעולם. הייתה זו השמחה האחרונה בה השתתפו הוריו. הוא נזכר איך אביו הגאה עמד שם, כולו נרגש, בעת שנשא מקס את דרשת ברˉהמצווה שלו. מחד, יצאו רובם של בניו ובנותיו את הבית, הקימו משפחות משלהם, והינה מאידך, שני בניו הצעירים, האחד עדיין עול ימים, והוא, פסח, חש כי אין